चारा घोटाला मामले में बिहार के पूर्व मुख्यमंत्री और राजद सुप्रीमो लालू प्रसाद यादव की मुश्किलें कम होने का नाम ही नहीं ले रही है. मामले की सुनवाई कर रही सीबीआई कोर्ट ने लालू को समन भेज आगामी 9 जून को कोर्ट में हाजिर होने का आदेश दिया है. इस मामले में लालू के अलावा बिहार के पूर्व मुख्यमंत्री जगन्नाथ मिश्र को भी हाजिर होने का आदेश दिया गया है. मामला देवघर कोषागार से अवैध निकासी का है,जिसमें लालू यादव, जगन्नाथ मिश्र सहित कई अन्य आरोपी हैं.